钦定古今图书集成/明伦汇编/氏族典/第283卷 > 《廖用贤尚友录》 > 黄昌
## 钦定古今图书集成/明伦汇编/氏族典/第283卷 > 《廖用贤尚友录》 > 黄昌

按《后汉书黄昌传》：“昌字圣真，会稽馀姚人也。本出孤
微，居近学宫，数见诸生修庠序之礼，因好之，遂就经
学，又晓习文法。仕郡为决曹。刺史行部，见昌，甚奇之，
辟从事。后拜宛令。政尚严猛，好发奸伏，一时杀戮，大
姓战惧，皆称神明。朝廷举能，迁蜀郡太守。视事四年
征，再迁陈相，为河内太守，再迁颍川太守。永和五年”，
征拜将作大匠。汉安元年进补大司农，左转大中大
夫。卒于官。